קרוב רחוק

ערך זה עוסק באופרת סבון אוסטרלית. אם התכוונתם לרומן גרפי מאת רותו מודן, ראו .
| --- | --- |

 סוגה:  אופרת סבון
 יוצרים:  אלן בייטמן
 שחקנים:  Nicolle Dickson (Bobby Simpson)  קייט ריצ'י (Sally Fletcher)  שרני וינסון (Cassie Turner)  Vanessa Downing (Pippa Ross)  Alex Papps (Frank Morgan)  Roger Oakley (Tom Fletcher)  Liddy Clark 
 משתתפים:  ריי מאר לין מקגריינג'ר אדה ניקודמו ג'ודי גורדון ג'ון סיברייט טוד לסאנס לינקולן לואיס שרלוט בסט טסה ג'יימס אסתר אנדרסון קורנליה פרנסס רבקה ברידס לוק ג'ייקובז אינדיאנה אוונס פול או'בריאן ריס וייקפילד מליסה ג'ורג' ג'ורג' מייסון ג'קסון גלאגר נורמן קוברן ונסה דאונינג קייט ריצ'י ניקול דיקסון דבורה לורנס גרג בנסון אלכס פאפס אדם ויליטס דייוויד וודלי פיונה ספנס ג'ודי נאן ג'וליאן מקמהון פיטר ורום קרייג תומפסון קטרינה הובס שארין הודג'סון רוג'ר אוקלי בן אנוין אמיליה לונגהרסט קימברלי קופר גריים סקויירס אמילי סיימונס אליסון סטאנדן
 פרסים:  פרס לוגי (אוסטרליה)
 פסקול:  Home and Away: The Sounds of Summer Bay, Home and Away Hits 2, Home and Away Hits, Home and Away: Songs From and Inspired by the Television Series 
 ארץ מקור:  אוסטרליה אוסטרליה
 שפות:  אנגלית
 מספר עונות:  38 
 מספר פרקים:  8,436 (נכון ל־6 במרץ 2025) 
 הפקה
 חברת הפקה:  ערוץ 7 (אוסטרליה) 
 הפצה:  Endemol Australia 
 אורך פרק:  21 דקות
 שידור
 רשת שידור:  סבן נטוורק (אנ')
 רשת שידור בישראל:  ערוץ 2 הניסיוני הטלוויזיה החינוכית הוט 3   HOT Family   yes stars Base
 תקופת שידור מקורית:  17 בינואר 1988 – עדיין משודרת
 קישורים חיצוניים
 7plus.com.au/home-and-away
 דף התוכנית ב-IMDb
 
קרוב רחוק (באנגלית: Home and Away) היא אופרת סבון אוסטרלית יומית המשודרת ברציפות מה-17 בינואר 1988.
בשנת 1985 החל ערוץ 7 האוסטרלי לקצץ בשידוריה של אופרת הסבון "שכנים שכנים", שסבלה מרייטינג נמוך. בתוך שנה, מכרו מפיקי הסדרה את הזכויות עליה לערוץ 10 המתחרה. בסדרה נערכו מספר שינויים, היא נמכרה לשידור גם בבריטניה, ולפתע זכתה להצלחה. ערוץ 7 ביקש עתה למצוא סדרה שתתחרה ב"שכנים שכנים". את הרעיון ל"קרוב רחוק" הגה מפיק ובמאי הטלוויזיה אלן בייטמן, בעקבות ביקורו בעיירה קנגורו פוינט שבניו סאות' ויילס, שם התוודע לסערה ציבורית שהתחוללה עקב הקמתו של בית מחסה לבני נוער עירוניים ממשפחות הרוסות.
הסדרה עוסקת בחייהם של תושבי סאמר ביי, עיירת חוף בדיונית באוסטרליה. בתחילה, התמקדה הסדרה בטום ופיפה פלטשר המשכירים קרוואנים לפרנסתם, ומשמשים כמשפחת אומנה למספר נערים. בהמשך התמקדה הסדרה גם בדמויות נוספות, ומשפחות אחרות בעיירה הפכו אף הן למשפחות אומנה. למעשה, מאז עזיבתה של פיפה בשנת 1998, משפחת פלטשר אינה מתגוררת עוד בסאמר ביי (טום מת כבר בשנת 1990).
בין השחקנים שהשתתפו בסדרה לאורך השנים נמנים דני מינוג, ג'וליאן מקמהון, גאי פירס, ראיין קוואנטן, כריס המסוורת', מליסה ג'ורג' ובוב מורלי שהסדרה שימשה להם קרש קפיצה לקריירה בינלאומית. השחקן ריי מאר, המגלם את דמותו של אלף סטיוארט, משתתף בסדרה ברציפות מאז הוחל בשידורה. שחקנית נוספת, קייט ריצ'י, גילמה את דמותה של סאלי פלטשר מאז הייתה בת 9. בסוף 2007 הודיעה ריצ'י על עזיבת הסדרה, והפרק האחרון בהשתתפותה שודר באוסטרליה ב-3 באפריל 2008, כעשרים שנה לאחר הופעתה הראשונה בה.
סצנות החוץ של הסדרה מצולמות באזור החופים שמצפון לסידני, בעיקר בפאלם ביץ' (אנ') ובקולארוי (אנ').
הסדרה משודרת במדינות רבות בעולם, ובהן ישראל. היא שודרה בערוץ 2 הניסיוני, ולאחר מכן על ידי הטלוויזיה החינוכית, במהלך שנות ה-90. הערוץ הפסיק לשדרה, אך החל משנת 2007 היא שודרה בערוץ הוט 3 ומשנת 2009 בערוץ HOT Family בהוט ו-yes stars base ב-Yes, אולם לאחר מספר שנים הופסקו שידוריה גם בערוץ זה.
הסדרה זכתה בפרס הלוגי האוסטרלי בקטגוריית סדרת הדרמה הפופולרית ביותר בשנים 1991, 1993, 1994, 1995, 2006, 2007, 2008. כמה משחקניה זכו בפרס זה בשל הופעותיהם בה.